ஜெனாத்ரியா

ஜெனாத்ரியா (Jenadriyah)  என்பது ஒவ்வொரு ஆண்டும் சவூதி அரேபியாவின் ரியாத்துக்கு அருகிலுள்ள ஜெனாத்ரியாவில் (அல்லது ஜனத்ரியா  ) நடைபெறும் ஒரு கலாச்சார மற்றும் பாரம்பரிய விழாவாகும்.  இது இரண்டு வாரங்களுக்கு நடைபெறும் நீண்ட திருவிழாவாக உள்ளது. " மன்னர் அப்துல்லா பின் அப்துல் அஜீஸ் தான் இந்த விழாவை முதலில் ஏற்பாடு செய்தார். இவர் அனைத்து அரேபிய தீபகற்ப பிராந்தியங்களின் உள்ளூர் பாரம்பரியத்தையும், சவூதி அரேபிய பாரம்பரியத்தையும் வெளிப்படுத்தும் சிறந்த அரபு திருவிழாவாக இதை உருவாக்கினார் "  

இது தேசிய காவலரால் ஏற்பாடு செய்யப்பட்டுள்ளது. முதலாவது விழா, 1985 இல் நடைபெற்றது.  இந்த விழாவின் நடவடிக்கைகளாக, ஒட்டகத்தின் இனம், உள்ளூர் இசை மற்றும் நடனம் போன்றவற்றின் செயல்திறனை உள்ளடக்கியதாக இருக்கிறது. இத்திருவிழாவில், அர்தா மற்றும் மிஸ்மர்  நடன வகைகள் இடம் பெறுகிறது. இத்திருவிழா ஒவ்வொரு ஆண்டும் ஒரு மில்லியனுக்கும் அதிகமான பார்வையாளர்களை ஈர்க்கிறது.  இது, பொதுவாக பிப்ரவரி அல்லது மார்ச் மாதத்தில் வருகிறது. நீண்ட காலத்திற்கு முன்பு, ஜனத்ரியா 'ரவுத் சவுயிஸ்' என்று அழைக்கப்பட்டது. மேலும் பல வரலாற்றாசிரியர்கள் மற்றும் எழுத்தாளர்களால் குறிப்பிடப்பட்டுள்ளது.   

ஜூலை 2019 இல், சவூதி அமைச்சரவை தேசிய காவல் அமைச்சின் பொறுப்பின் கீழ் இத்திருவிழாவை ஏற்பாடு செய்யும் பொறுப்பை கலாச்சார அமைச்சகத்திற்கு மாற்றியது.  இருப்பினும், 2019 ஆம் ஆண்டில், சவூதி அமைச்சரவை தேசிய காவலருக்கு பதிலாக நிகழ்வை ஏற்பாடு செய்வதற்கான பண்பாட்டு அமைச்சகத்தை பொறுப்பேற்க முடிவு செய்தது.

நிகழ்வுகள் மற்றும் செயல்பாடுகள் 
இத்திருவிழா,  விழாத்தலைவர் தலைமையில் தொடங்குகிறது. பின்னர் கீழே கொடுக்கப்பட்டுள்ள பல்வேறு நிகழ்வுகள் நடைபெறுகின்றது: 

அல் ஜனத்ரியா ஓப்பரெட்டா  
சுற்றுலா சோலை  
சவுதி அர்தா   
அரசு பெவிலியன்ஸ்  
மாகாண பெவிலியன்ஸ்  
நிறுவனங்கள் மற்றும் கார்ப்பரேட் பிரிவுகள்  
கவிதை மாலை  
பாரம்பரிய கிராம செயல்பாடு   

ஒட்டக பந்தயம்  
குதிரை பந்தயம் மற்றும் தாங்கும் ஆற்றல்  
நடனம்  
நாட்டுப்புற உடைகள்  
புத்தக கண்காட்சி  
ஆவணங்கள் மற்றும் படங்களுக்கான மையம்  
திருவிழாவில் பங்கேற்க உலகின் புரவலன் நாடு. 2010 இல், பிரெஞ்சு குடியரசு ஜெனத்ரியா 25 இல் பங்கேற்றது.  
மட்பாண்டங்கள், நெசவு, மரவேலை, உலோக வேலைகள் மற்றும் தோல் வேலைகள் போன்ற பாரம்பரிய கைவினைப்பொருட்களின் கண்காட்சி.

திருவிழாவில் பிற நாட்டின் பங்கேற்பு 
ஒவ்வொரு ஆண்டும் சவூதி அரேபியா, பல்வேறு நாடுகளை ஜெனாத்ரியா திருவிழாவில் பங்கேற்குமாறு அழைப்பு விடுக்கிறது. மேலும், ஒவ்வொரு ஆண்டும் ஒரு குறிப்பிட்ட நாட்டின் சார்பாக விழாவில் கலந்துகொள்ளும் கௌரவ விருந்தினரை வரவேற்று சிறப்பினை வழங்கியுள்ளது.  

2010 இல், பிரெஞ்சு குடியரசு ஜெனத்ரியா 25ம் ஆண்டு விழாவில் பங்கேற்றது.  

எகிப்து ஜனாத்ரியா 31ம் ஆண்டு விழாவிலும், ஜெர்மனி ஜனாத்ரியா 30ம் ஆண்டு விழாவிலும் மேலும், ஐக்கிய அரபு அமீரகம் ஜனத்ரியா 29ம் ஆண்டு விழாவிலும் அந்தந்த நாடுகளைச் சேர்ந்த பிரதிநிதிகள் கௌரவ  விருந்தினராக கலந்து கொண்டனர்.   

இந்தியா ஜெனாத்ரியா 32ம் ஆண்டு விழாவில் நாட்டின் சிறப்பு விருந்தினராகக் கலந்து கொள்ளும் பெருமையைப் பெற்றது.    

இந்தோனேசியா எதிர்வரும் 33 வது ஜனத்ரியா விழாவில்  நாட்டின் கௌரவ விருந்தினராக கலந்துகொள்ள உள்ளது.

குறிப்புகள் 

சவூதி அரேபியா